ISPROSJEKT+VINTER+2011


 * __ Is prosjektet. __**

Nå har vi startet nytt is- prosjekt i barnehagen. Dette prosjektet har hovedfokus på  - fagområde 3; Kunst, kultur og kreativitet - fagområde 4; Natur, miljø og teknikk Vi er også innom - fagområde 7; antall, rom og form og   - fagområde 2; kropp, bevegelse og helse.

Vi startet prosjektet med is- spising. Vi hadde fryst ned ispinner med vann og fruktbiter. Da lagde vi en is konkurranse om å spise frem frukten først ut av isen. Mens vi spiste isen snakket vi om is. Alle var enige om at is er kaldt. For å lage is må vi fryse vann.   Etter at vi hadde spist isen gikk vi ut for å finne is. Hvor er det is og hvor mye is finner vi? Vi fant masse is ute. 


 * __ - Vi lager is i ulike former. __ **

Videre ville vi lage is. Så for å lage is begynte vi å fylle ulike ting med forskjellige former med vann. Vi fylte melkekartonger, plasthansker, plastkopper og rismelkkartonger opp med vann og maling og andre ting vi ville fryse i isen. Så satte vi disse ut i skuret for å fryse de. 

- men hvor lang tid tar det å fryse vann ute?

Det vi fant ut var at: hvis det var mange kuldegrader ute, var vannet fryst til neste dag. Men var det mildere ute tok det 2 dager. Men det må være minus for at det skal fryse.

 Denne hadde stått for kort tid.

Nå som vi hadde fryst mange isklumper måtte vi finne ut hva vi kunne bruke disse isklumpene til. De ble raskt brukt til å bygge med. Det ble bygget tårn og små borger. 

Men det som ble mest populært var å bruke isklumpene til å skli de nedover akebakken. Der lagde barna hopp og hinder til isklumpene. ** __ Bowling / isbane. __ ** **__ ﻿ __** **__﻿__** V i ville også lage en bowlingbane av is ute i bhg. For å lage banen måtte vi først grave til en bane og sprøyte denne med is. Dette gjentok vi flere dager for å få en isete overflate. Men før vi ble ferdige med denne banen ble det dager med plussgrader og banen begynte å smelte. Siden plussgradene kom litt tidligere enn vi hadde håpet ble det naturlig å avslutte prosjektet. Men mens vi jobbet med dette prosjektet lærte vi både nye og kjente ting om is. - Is er kaldt. - For å lage is må vi fryse vann. - Man kan lage ulike former av vann og is. - Hvis det er minus ute kan man fryse vann til is på 1 dag. - Man kan bruke is til mange ting feks. til å sende de utfor akebakken og bygge borg.